Dieta Atkins

A dieta Atkins ye una dieta que suprime os hidratos de carbonio y fa que l'organismo consuma os lipidos, estando una d'as dietas mas populars y controvertidas.

O suyo autor, o cardiologo estausunidense Robert C. Atkins Gardiner S, Gilman SL (2008). "Atkins, Robert, MD (1930-2003)". In Gilman SL (ed.). Diets and Dieting: A Cultural Encyclopedia. Routledge. p. 12. ISBN 978-1-135-87068-3., estió uno d'os primers en identificar bels tipos de carbohidratos como a causa mas important d'a obesidat. Simplificando a tesi de l'autor, podríanos decir que bels tipos de carbohidratos refinaus provocan en os individuos con estendencia a estar obesos una reacción en os nivels d'insulina en sangre. A insulina, que ye a hormona que regula o nivel de glucosa, actúa ta que ista torne ta os suyos nivels normals, convertindo ixos aportes de glucosa primero en glucocheno (que s'almacena en os musclos y sirve de combustible mas inmediato) y dimpués en grasa.

Seguntes o doctor Atkins, a restricción en o consumo de carbohidratos refinaus (zucre, farinas blancas refinadas, amidons...) fa que os nivels d'insulina en sangre se mantiengan baixos. Malas que s'acotolan as reservas de glucocheno d'os musclos (que no gosan durar mas de 48 horas), o cuerpo deixa de disponer de glucosa como fuent d'enerchía, y s'enchega alavez un mecanismo (natural y sin contraindicacions) de lipolisi. A lipolisi ye a obtención d'enerchía fendo servir como combustible as grasas en puesto d'a glucosa. Iste mecanismo de crema de grasas permite perder os kilos que s'han puesto ir amogolonando en una persona en muito tiempo.

 Referencias 

Categoría:Dietas